ক্যাসিনো (চলচ্চিত্র)
ক্যাসিনো ২০২৩ সালের একটি বাংলাদেশি বাংলা ভাষার চলচ্চিত্র। আব্দুল্লাহ জহির বাবুর গল্পের উপর ভিত্তি করে এই চলচ্চিত্রের চিত্রনাট্য রচনা ও পরিচালনা করেছেন সৈকত নাসির। চলচ্চিত্রটির প্রযোজক হচ্ছেন রাজীব সারোয়ার। চিত্র গ্রহণ করছেন ফরহাদ হোসেন। যৌথভাবে সংলাপ রচনা করেছেন আবদুল্লাহ জহির বাবু এবং আসাদ জামান। চলচ্চিত্রের মুখ্য চরিত্রসমূহে অভিনয় করছেন নিরব, শবনম বুবলি ও তাসকিন রহমান। চলচ্চিত্রটি প্রযোজনা করেছে সিমপ্লেক্স ইন্টারন্যাশনাল যা তাদের প্রযোজিত প্রথম ছায়াছবি। ২০১৬ সালে চলচ্চিত্রে অভিষিক্ত বুবলি, এই প্রথম শাকিব খান ছাড়া ভিন্ন কোন নায়কের বিপরীতে অভিনয়ের জন্য চুক্তিবদ্ধ হন। চলচ্চিত্রটি ২০২৩ সালের ২৯ জুন প্রেক্ষাগৃহে মুক্তি পায়।